 Hargeysa, August 25, 2018- Foore- Siyaasi Cabdiqaadir Cali Obsiiye Madaxweynaha Mustaqbalka oo ka mid ah siyaasiyiinta waaweyn ee Somaliland inta badana ka hadla xaaladda hadba ka taagan guud ahaan Geeska Afrika gaar ahaan Somaliland ayaa si adag uga hadlay hanjabaadaha soo noqnoqda ee Maamul Goboleedka Puntland iyo Jabhadda uu Kornayl Caarre ka abaabulayo Puntland dhexdeeda ee uu sheegay in uu kaga soo duulayo Somaliland isaga oo Ciyaasi Obsiiye Puntland iyo Farmaajo ugu baaqay in ay ka waantoobaan dagaal dhiig badani ku daato oo uu ku tilmaamay mid aan wakhtigan loo baahnayn isaga oo dhinaca kalena Jabhadda Caarre ugu baaqay in ay soo laabtaan oo umaddooda dhinac ka raacaan wixii tabasho ahna degdeg loogu dhammeeyo wada hadal iyo miiska wada xaajoodka. 